Rafræn skilríki valin besta varan á Tækni og vit 2007 Sýningin Tækni og vit 2007 fer fram í Fífunni í Kópavogi . mbl.is / Þorkell Á tæknisýningunni Tækni og vit 2007 voru nú klukkan 15 veitt verðlaun fyrir bestu vöruna eða þjónustuna á sýningunni , en í ár voru það rafræn skilríki , sem Landsbankinn , Auðkenni og fjármálaráðuneytið voru að kynna á sýningunni , sem unnu til verðlaunanna . Rafræn skilríki eru sögð leika lykilhlutverk í því að auka öryggi þeirra sem notfæra sér Netið . Þá hafa þau verið kölluð nokkurs konar vegabréf í netheimum og leið til rafrænnar undirskriftar .